Silvertonkruin Nederduitse Gereformeerde Kerk | Pretoria
Silvertonkruin Nederduitse Gereformeerde Kerk
Wil jy betrokke raak?
Dagbestuur en Ouderlinge
Erns met God - Erns met mense - Erns met jou
Erns met God – Erns met mense – Erns met jou
Dit is die visie van Silvertonkruin om die koninkryk van die Here in hierdie gemeenskap te laat seëvier en daarmee saam lidmate te bemagtig om dit in hulle daaglikse lewens te sien gebeur. Om effektief hiermee besig te wees, is daar drie grondbeginsels waarop ons alle gemeentelike bedienings baseer nl.
Erns met God
Die middelste kruis van ons gemeente-embleem simboliseer die kruis van Jesus Christus. Dit is Hy wat uit liefde die sonde van hierdie wêreld kom wegneem het en versoening tussen ons en God gebring het. Uit dankbaarheid wil ons Hom, God die Vader en die Heilige Gees as die enigste Here in hierdie gemeente loof, aanbid en dien!
Erns met mense
Die kruis links onder, wat nie aan die middelste kruis raak nie, simboliseer die ongelowige wat vir Jesus beledig het. Ons wil in hierdie gemeente groot erns maak met mense wat nog nie die lewensveranderende krag van die Man in die middel beleef het nie.
Erns met jou
Die regterkantste kruis, wat wel aan die Christus-kruis raak en opwaarts reik, simboliseer die gelowige lidmaat. In hierdie gemeente wil ons graag ons lidmate bemagtig om ook op 'n aktuele wyse hulle lewens te rig na die wil van die Here.
Wanneer 'n bediening fokus op ons as lidmate se verhouding met die Here en hoe ons Hom beleef, funksioneer so 'n bediening onder aanbidding. Bedienings sluit in: Gebed; Eredienste; Musiek-, Sang- en Dansgroepe; Bybelstudie; Toerusting; Sakramente; Huisgodsdiens; Gawes van die Gees; Geloofsvorming; ens.
Ons begin (04/09/2012) om 19:00 in die konsistorie met ons bybelstudie reeks oor Ester! Al het jy nog nooit 'n bybelstudie bygewoon nie, nooi ons jou graag na hierdie een toe! Dit beloof om jou kennis en verstaan van hierdie unieke bybelboek te verbreed! Vir meer inligting kontak gerus vir Van Wyk by 071 350 2348 of vanwykfischer@gmail.com.
Elke Woensdagoggend om 09:00 vergader 'n groepie dames van ons gemeente en ons gemeenskap rondom die Woord van die Here. U word hartlik uitgenooi om saam te kom gesels en so ook u kennis rakende die Woord van die Here te verdiep. Daar word ook weekliks in mekaar se lief en leed gedeel. Ons vergader in die konsistorie en sal u ook graag daar wil sien. Vir meer besonderhede kan Lucia Gräbe gekontak word by 084 815 5180.
Dinsdae-aande om 18:00 kom die erdiensgroep bymekaar in die konsistorie. Dit is hier waar die eredienste beplan word. Sou gemeentelede wil betrokke raak, tydens 'n erediens, of hulle mening wil laat hoor, rakende wat op 'n Sondag tydens die erediens plaasvind, is hulle meer as welkom om hier aan te sluit. Sake wat bespreek word, is onder andere preeksketse en die versiering van die liturgiese ruimte, bv. blommerangskikkings, kerse, kleure, ens. Om betrokke te raak of om insette te lewer, rakende die eredienste, kan Louisa Liebenberg gekontak word by 082 510 2765 of per e-pos by l.liebenberg@sanbi.org.za.
Die sanggroep oefen op Woensdae-aande om 18:00 by die koorbanke. Die wat belangstel is meer as welkom om te kom. Ons versoek net dat julle aseblief julle Liedboek en ander sangbundels sal saambring. Ons sing ook dan op Sondae-oggende van 08:30 saam. Die doel is om nuwe liedere uit die Liedboek aan te leer. Vir meer inligting kontak vir Dalena Hillebrand by 082 889 5312.
Dit is die informele Bybelstudie-Omgeegroep, in samewerking met die Hervormde Kerk Silverton. Ons kom op Woensdae-aande om 18:00 te Greenfields Watermeyer Sentrum bymekaar, waar ons gesellig om 'n koffietjie die Here ontmoet en met mekaar oor Hom en oor ons lewens praat, waardeur ons geestelik kan groei tot die mens wie vir God aanneemlik is. Enigiemand is welkom! Hoop om jou daar te sien! Vir meer inligting kontak Nardus Dodds by 073 280 7864 of per e-pos by NardusD@TSHWANE.GOV.ZA.
Gebed is so belangrik dat Jesus self vir ons 'n voorbeeld en riglyne gegee het vir gebed, daarom het die gemeente elke Dinsdagoggend om 06:00 'n Biduur waar daar voorbidding gedoen word en onder andere die gemeente se gebedslys deur bid word. Om meer inligting te kry kan Jan van Rensburg gekontak word by 082 789 2155 of 'n e-pos aan hom gestuur word by janvre@tshwane.gov.za.
Die Unison koor bestaan uit lede van uit 4 gemeentes – (NG Kerk Meyerspark, NG Kerk Silvertonkruin, Hervormde Kerk Meyerspark en Gereformeerde Kerk Meyerspark). Die koor oefen elke Maandagaand om 19:00 by NG Kerk Meyerspark (op die hoek van Annamarie- en Erasmusstraat). Die gesamentlike koor tree op, op Sondag 3 Junie by die Gereformeerde kerk Meyerspark, en op Sondag 10 Junie by die Hervormde Kerk Meyerspak. Ons gaan in Augustus met 'n Kersprogram begin. Indien u belangstel om te kom deelneem, kontak asb. vir Phillip Venter by 082 901 8933.
Ons is ook geroep om getuies te wees vir die Here. Daarom behoort 'n gemeente ook na buite gefokus te wees! Getuienis is die bedieningsgroep wat in ons gemeente besig is met belangrike bedienings soos Sending; Uitreikaksies; Skrif- en Belydenis- standpunte; Missionêre diakonaat; Evangelisasie; Ekumeniese aangeleenthede; ens.
U sal merk dat daar kombersies en handsakke by die kerk te koop is. Dit is die resultaat van die Nellmapius Werkskeppingsprojek. Juno Els is in beheer van die organisering van die projek. Die werkers kom een maal per week (gewoonlik op Maandae 09:00 tot 13:00) by die kerk saam om te werk. U kan ook vir Juno kontak as u 'n spesiale versoek het, rakende naaldwerk, by 012 804 8475 of 082 655 8145. U kan ook hulle ondersteun, nie net om hulle produkte te koop nie, maar ook deur materiaal, garing, ens. te skenk. Vir u wat reeds hierdie projek odersteun, wil ons net 'n hartlike dankie sê, want hiermee plaas ons kos op iemand se tafel op 'n eerbare manier.
Laerskool Silverton Toebroodjieprojek
Elke Donderdag (nie tydens skool vakansies nie) word daar 40 toebroodjies en 40 vrugte na Laerskool Silverton toe gestuur vir kinders wat nie kos het nie, die 40 toebroodjies word vrywillig deur gemeente lede gemaak. Vir die projek benodig ons die volgende: mense wat die toebroodjies kan maak, skenkings om die
toebroodjies en vrugte te kan voorsien vir mense wat die toebroodjies kan maak maar nie die bestandele kan aankoop nie. Sou jy toebroodjies wil maak of 'n skenking wil maak kan julle gerus vir Willem Smit kontak by 084 281 1115 of stuur hom 'n e-pos by wilansmit@gmail.com. Ons kort nog mense vir die volgende datums 31 Mei, 14 en 21 Junie en 19 Julie. Ons wil graag ook vir die wat reeds betrokke is, BAIE DANKIE, sê.
Onderlingesorg fokus op ons verhoudings as gelowiges met mekaar. Ons is hier om die Here, maar ook mekaar, te dien in liefde. Bedienings sluit in: Kampe; Omgeegroepe; Noodgevalle; Manne-, Jeug- en Vrouediens-aksies; Begrafnisse; Maatskaplike projekte; Hospitaalbediening; Seniorbediening; ens.
Vriende, wat is meer waardevol as die lewe self? Die lewe is so waardevol dat mens enigiets sal doen om dit te beskerm sovêr moontlik. Jy het nou die geleentheid om jouself, jou geliefdes of enige ander persoon by te staan deur basiese mediese vaardighede en ook deur mond-tot-mond-asemhaling aka die "kiss of life" aan te leer. Die Noodhulp Vlak 1-kursus bestaan uit 'n teoretiese en praktiese gedeelte, en toets. Die kursus beloop 'n bedrag van R60 per persoon wat die kursusmateriaal insluit.
Die Noodhulp Vlak 1-kursus word op Saterdag, 20 Oktober 2012, aangebied by die kerk en begin om 8:00.
Enige belangstellendes moet asseblief hulle name opgee by die kerkkantoor voor of op Sondag, 14 Oktober, sodat die finale reëlings getref kan word. Kom ons besef wat is die waarde van 'n lewe en die moontlikheid om iemand se lewe te red!
NB. Dit is slegs vir lidmate.
Ons as gemeente wil graag hê dat die geleentheid van die doop van jou kind so spesiaal en kosbaar moontlik moet wees. Die Doopdienste bied aan om verversings te verskaf sou die doop familie dit verlang, ons kan ook reël vir 'n fotograaf. Om die kostes te kry en te sien wat ons u kan bied kan julle vir Kotie Oberholzer kontak by 083 218 3122 of deur e-pos by kotieober@telkomsa.net.
Tee skink na afloop van Erediens
Dit is al 'n goed gesette tradisie by ons gemeente om saam te kuier om 'n koppie tee of koffie na die diens. Ons benodig tog mense wat kan help met die bedien van die tee of koffie en ook die opwas van die koppies en pierings na die tyd. Daar kan ook skenkings gemaak word in die vorm van melk, koffie, tee en rooibos tee vir die projek. Om betrokke te raak kontak gerus vir Manda Booyse by 012 804 3577 of stuur 'n e-pos aan silvertonkruin@absamail.co.za. Ons wil graag vir die wat reeds betrokke is, 'n woord van dank uitspreek.
Begrafnisdienste staan die mense by wat geraak word deur 'n sterfte van 'n naasbestaande of geliefde. Die diens bied die verskaffing van verversings vir die begrafnis- of roudiens. Jy kan vir Kotie Oberholzer kontak by 083 218 3122 of deur 'n e-pos by kotieober@telkomsa.net sou jy wil help met die bediening van verversings by 'n begrafnis, verversings kan maak vir 'n begrafnis diens of selfs 'n finansiële bydrae wil maak tot die projek.
Alle bedienings wat handel oor die bedryf van gemeente-wees, funksioneer onder die vaandel van Ondersteuningsdienste. Bedienings sluit in: Eiendomme; Finansies; Bemarking; Personeel; Kommunikasie; Inligting; Opleiding; Kerkordelike reëlings; ens.
Die gemeente het geleentheid om sekere Saterdae (sien Kalender) by Uitkyk Vleismark pannekoek te bak en verkoop as 'n fondsinsameling. Sou jy meer wil uitvind en selfs wil betrokke raak, kontak gerus vir Manda Booyse by 012 804 3577 of stuur 'n e-pos aan silvertonkruin@absamail.co.za
Stroopstroppies / Koeksisters
Daar is verskeie maniere om betrokke te raak by die koeksisters. U kan koop teen R12.00 per dosyn (word binnekort verhoog). U kan ook bestanddele skenk, of u kan selfs kom help bak. Vir meer inligting kontak Elize Visser by 012 804 2911 na 20:00 of by 083 291 7039.
Ons benodig mense om te help met die was van die kerk se tafeldoeke, handdoeke, ens. Indien u bereid is om te help, kontak asseblief vir Willem Smit by 084 281 1115 of e-pos wilansmit@gmail.com. Dit sal waardeer word as daar mense is wat ons kan help in die verband.
Erediens Sondae om 09:00.
Junior Kategese Sondae om 09:15 nie tydens skool vakansies nie.
Senior Kategese Sondae om 17:30 nie tydens skool vakansies nie.
Gespreksdiens Sondae om 18:30 nie tydens skool vakansies nie.
Unison Koor Maandae om 19:00 nie tydens skool vakansies nie.
Biduur Dinsdae om 06:00 nie tydens skool vakansies nie.
Eredienskommissie Dinsdae om 18:00.
Bybelstudie Dinsdae om 19:00 nie tydens skool vakansies nie.
Dames Omgeegroep/Bybelstudie Woensdae om 09:00 nie tydens skool vakansies nie.
Sang-groep Woensdae om 18:00
Blikbeker-Bybelstudie Woensdae om 18:00 by Greenfields, Watermeyer Sentrum.
Manda Booyse (Administratiewe Beampte)
Die gemeente Silvertonkruin se Administratiewe Beampte is verantwoordelik vir al die gemeente-administrasie. Die instandhouding van die lidmaatregister, die bemanning van die kerkkantoor, die bestuur van die leraarsdagboek en die drukwerk van alle gemeentelike dokumente is maar net 'n paar van haar take.
Telefoon – 012 804 3577 | E – pos – silvertonkruin@absamail.co.za
Ds. Van Wyk Fischer (Leraar)
Die geestelike versorging en toerusting van ons lidmate word deur ons leraar behartig. Huisbesoek, siekebesoek, traumabystand, eredienste en bybelstudie maak alles deel uit van sy posbeskrywing. U kan gerus die kerkkantoor kontak (sien Tuis) indien u so 'n besoek verlang.
Willem Smit (Fasiliteitsbesuurder)
Die gemeente-eiendom en -inhoud word deeglik versorg deur ons gemeente se Fasiliteitsbestuurder. Die oop- en toesluit van lokale, algemene onderhoud, tuinwerk, instandhouding en opgradering maak alles deel uit van hierdie posbeskrywing.
Selfoon – 084 281 1115 | E-pos – wilansmit@gmail.com
Kotie Oberholzer (Projekbestuurder en Lidmaat Verteenwoordiger)
Die Projekbestuurder en Lidmaat verteenwoordiger is 'n vrywilliger. Die persoon hanteer alle lidmaat versoeke rakende spesiale projekte bv. Begrafnis- en Doopdienste, Paasfees, Pinksterfees, Kersfees ens. Sy dien ook as tussenganger tussen die lidmate en die Dagbestuur.
Selfoon – 083 218 3122 | E-pos – kotieober@telkomsa.net
Ingrid Nel (Finansiële Beampte)
Die Finansiële Beampte neem verantwoordelikheid vir al die gemeente se finansiële sake. Rekeninge, bank van kollektes, ouditverslae en finansiële beplanning is 'n paar van haar opdragte.
Selfoon – 082 452 7815
Phillip Venter is getroud met Anita Venter, hy is op 'n gereelde basis in aksie agter die rekenaar wat die letterbord beheer. Hy kan gekontak word by 082 901 8933 of stuur aan hom 'n e-pos by phillip@pecgroup.co.za
Dalena Hillebrand is meer bekend as ons orrelis by die gemeente. Sy kan gekontak word by 082 889 5312 | E-pos – dalenahill@gmail.com
Soos almal weet is Anine Fischer getroud met ons leraar Van Wyk Fischer. Sy kan gekontak word by 071 350 2304 |E-pos – aninefischer@gmail.com
Willem is ook bekend as Wilan en is gebore op 13 Maart 1989. Hy bly sy lewe lank in Silverton. Hy was in Laerskool Silverton en in Hoërskool Oos-Moot. In 2008 het hy Teologie begin swot by SATS (South African Theological Seminary) en in 2012 het hy sy BTh. verwerf. Tans studeer hy nog vir sy BTh.Hons. Hy is ook tans die gemeente se Fasiliteitsbestuurder. Hy kan gekontak word by 084 281 1115 | E-pos – wilansmit@gmail.com
Nardus Dodds is nog besig met sy teologiese studies en behartig ook Eredienste. Hy is ook betrokke by die jeug. Hy kan gekontak word by 073 280 7864 | E-pos – NardusD@tshwane.gov.za
Ek is op 30 September 1953 in Bellville as Anita van Niekerk gebore. Ek was in die Laer- en Hoërskool Jan van Riebeeck totdat ons in 1976 permanent na Pretoria verhuis het. Ek het by die Hoërskool F H Odendaal gematriekuller. Ek is einde 1972 met Phillip getroud en ons het twee kinders: Ettienne en Lucille. Ek en Phillip het begin 2000 vanaf Meyerspark gemeente na Silvertonkruin oorgekom. Ek (ons) voel dat ons nou is waar ons hoort omdat ek baie gelukkig en tevrede in hierdie gemeente is. Wat vir my die lekkerste van my bediening is, is dat ek al telkemale gevoel het dat ek die een is wat gedien word in plaas van die bedieningswerk te doen. Sy kan gekontak word by 082 376 6744 – E-pos – VenterAnita@saps.gov.za
Theuns het groot geword in Silverton en hy is al van 1988 in ons gemeente. Hy was in Laer- en Hoërskool Silverton. Hy het in 2004 as burgerlike by die SAPS begin werk. In 2011/2012 is hy bevorder tot sersant. Huidiglik werk hy in die speurdiens se hoofkantoor. Hy kan gekontak word by 072 283 3089 | E-pos – moutonti@gmail.com
Johann Gresse is gebore in Pretoria. Hy woon al in Silverton sedert 1990 en is ook betrokke by die gemeente sedert dieselfde jaar. Hy is 'n staatsamptenaar. Hy is getroud en het een seun ook Johann. Hy kan gekontak word by 071 413 8562 | E-pos – jgresse@justice.gov.za
Physical Address: Cnr Joseph Bosman & Blomstraat, Silverton, Pretoria, 0184
Postal Address: P.O.Box 586, Silverton, Pretoria
Postal Code: 0127
Directions: Head west on Pretoria Street toward Fakkel Street, Take the 2nd left onto Republic Street, Take the 2nd right onto Joseph Bosman Street.